als_Latn dik_Latn ron_Latn
SHBA: Mungesa e PD-së, shkaku i anulimit të grupit të miqësisë
- 2892 Lexime
- (07:43 , 11/03/2015)
- 5 Komente
Ambasada e Shteteve të Bashkuara të Amerikës, me anë të një deklarate të shkurtër për shtyp, sqaroi dje arsyet e anulimit të takimit të grupit të miqësisë Shqipëri-SHBA. “Mbledhja inaguruese e grupit të miqësisë Amerikano-Shqiptare u shty për shkak të klimës politike aktuale në Parlament dhe mungesës së vullnetit të Partisë Demokratike për të marrë pjesë në mbledhje”, – thuhet në njoftimin për mediat. Reagimi erdhi një ditë pasi burime mediatike pohuan se shkak për anulimin e këtij takimi u bë prania në këtë grup të disa deputetëve me të kaluar kriminale. Ndërkohë po dje ministrja e Shtetit për Marrëdhëniet me Parlamentin, Ermonela Felaj priti në një takim ambasadorin e SHBA-ve, Donald Lu.
Në një shënim, që vetë Felaj la dje në rrjetin social “Facebook”, së bashku me fotot e takimit, ajo shkruan: “Një bisedë me ambasadorin e SHBA-ve Donald Lu, ku nuk mungoi e folura ‘troç’ për pështjellimin publik dhe pasojën negative që prodhon shpifja e ngritur në sistem! Kemi nevojë t’i japim fund kësaj dhe këtë do të bëjmë, falë edhe mbështetjes së miqve tanë!”. Ky ishte edhe njoftimi që Felaj ka bërë rreth takimit me Lu, me të cilin, siç le të nënkuptohet edhe vetë, është folur për akuzat e fundit që deputeti Tom Doshi ngriti ndaj Kreut të Kuvendit, Ilir Meta, për porositjen e vrasjes së tij dhe deputetit demokrat Mhill Fufi. Po dje, Lu është takuar edhe me ministren e Inovacionit dhe Administratës Publike, Milena Harito. Ndërkohë, ditët e fundit, por edhe më parë, ambasada amerikane ka shprehur pakënaqësitë e saj, për praninë në radhët e deputetëve shqiptarë edhe të një numri deputetësh që kanë lidhje kriminale.
(Botuar sot në Gazetën Shqiptare)
(ar.sh/BalkanWeb)
Komente ( 5 )
-
Ç’kujton Ermonela Felja? Se do t’ia marrë kinezit mendtë me fele e me shalë? Vërtet Limprehti vdiq në krye të detyrës, por ama e ndihmonte Inisi. Jo kjo fshatarka e Myzeqesë! Ka dallim! Na vjen keq! Nuk ndërron pulatika e jashtme me shalët e Feles. Arvizuja nuk tundej nga istikami pa i sjellë Olta Gixharin. Kaq shumë duan t’ia ulin pazarin kinezit këta?
-
Per sa koh ne krye te PD te jet Sali Berisha jo PD qe do ta shkateroje por edhe Shqiperine. Keqardhje per PD, nuk e meriton.
-
Po keta imperialistet amerikane nuk jane ne vete. Po a mund te kritikohet PD. Vetem cfare thote PD dhe Sali Berisha, eshte e vertete. SHBA jane xhelate te paqes ne bote. E ka thene sekreatri i sekretarit te PPSH. Enver Hoxha sekretar i sekretarit Sali Berisha.
-
Mos bëj diversion ti, shoku, se ne në PS nuk heqim dorë nga lufta kundër imperializmit amerikan, pasi na e ka lënë amanet themeluesi ynë, shoku Enver Hoxha dora vetë. Kurse Saliun vërtet e kemi pasur tonin, por na ka tradhtuar e ka shkuar në një parti që u shërben borgjezisë dhe imperializmit. Dhe siç ka thënë shoku Enver, armiku më i rrezikshëm është renegati. Kështu që vëri gishtin kokës, bëj autokritikë dhe reflekto, duke përmirësuar qëndrimet e tua sipas vijës së Partisë sonë e jo të Saliut.
-
-
Nuj ka shance Ermonela Felaj Tulja te perdor takimin me Ambasadorin Lu! Te jeni te bindur qe mund te jete kjo arsyeja qe eshte bere takimi qe te mos prodhohet politike duke ju mbeshtetur kesaj ambasade mike qe eshte pothuaj garanti i vetem qe kemi. Ta themi troc: jemi bere qesharak e tragji-komik! Dje Ambasadori Lu do i kete terheqe vemendjen per publikimin e turpshem te listes se zeze. Pse nuk u tha qe disa personaliteteve u eshte mohuar hyrja dhe qendrimi ne SHBA?!
als_Latn glg_Latn unk als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk unk als_Latn